section_heading: Povijest
paragraph_text: Pisani podatci o zdravstvu na području grada Pule i njegove okolice sežu unatrag 3000 godina koliko je i sam grad star. U Puli postoji pisani nadgrobni spomenik izvjesnom Aciusu Caiusu, liječniku koji besplatno liječi ljude. Podatci o početcima hospitalne zdravstvene službe u Puli potječu još iz 12. stoljeća (prvi hospicij za siromašne i stare, bolesne osobe). U 14. stoljeću je hospicij premješten unutar gradskih zidina na lokaciju pored Kaštela. Ovdje je ostao sve do 1842. godine kada je preseljen u sadašnju Ulicu Sergijevaca.